Støtte til individuel befordring 
Sagsfremstilling 
31.    Støtte til individuel befordring  
                                                                                                                        Åbent 
Sagsnr.: 326-2013-53808       J.nr.: 27.60.28            Nikolai Danielsen.: 326-2013-342138 
  
SAGSFREMSTILLING 
Jvf. Servicelovens § 117 kan kommunen vælge at afsætte økonomiske midler, der kan bevilliges som tilskud til 
borgere, der pga. varigt nedsat fysisk eller psykisk funktionsevne har behov for befordring med individuelle 
transportmidler. 
Siden kommunesammenlægningen har kompetence til bevilling efter denne paragraf været placeret hos Visitations- 
og hjælpemiddelenheden. Det er ikke tidligere beskrevet nærmere, hvad det afsatte budget kan bevilliges til.   
Det har bl.a. tidligere været vurderet, om der var midler til, at borgere, der selv skal finansiere kørsel til træning efter 
serviceloven, kunne komme i betragtning. Det var dog ikke en mulighed af hensyn til budgetoverholdelse.   
  
Budgettet er i 2014 fremskrevet til 130.800 kr., og det kan oplyses, at der de sidste 3 budgetår er brugt følgende 
beløb:  
2010: 42.000 kr. 
2011: 0 kr.  
2012: 10.000 kr. 
2013: Pr. 1. august er der bevilliget kørsel for ca. 12.000 kr. pr. måned resten af året. 
                  
Spørgsmål om, hvilke ydelser eller borgerkategorier denne paragraf kan bevilliges til, er vigtig at få besluttet af 
hensyn til vejledning af borgerne samt i forhold til sagsbehandlingen. 
Der er derfor udarbejdet forslag til bevillingskriterier, der fremadrettet netop skal benyttes i forhold til vejledning og 
sagsbehandling 
  
BEHANDLING 
Direktion, Socialudvalg, Økonomiudvalg, Kommunalbestyrelse, Handicapråd, Ældreråd, Socialudvalg, 
Økonomiudvalg, Kommunalbestyrelse. 
  
INDSTILLING 
Visitations- og hjælpemiddelchefen indstiller, at forslag til serviceniveau/visitationskriterier til støtte til individuel 
befordring godkendes. 
  
ØKONOMISKE KONSEKVENSER 
Ingen økonomiske konsekvenser, da der med de foreslåede visitationskriterier forventes budgettet overholdt. 
Direktionens møde den 2. december 2013: 
Direktionen vedtog at anbefale Visitations- og hjælpemiddelchefens indstilling. 
Socialudvalgets møde den 20. januar 2014: 
Udvalget vedtog at anbefale Direktionens indstilling. 
  
Økonomiudvalgets møde den 22. januar 2014: 
Udvalget vedtog at anbefale Socialudvalgets indstilling. 
  
  
Bilag 
  
  
Visitationskriterier til støtte til individuel befordring 
326-2013-342135 
  
  
  
Kommunalbestyrelsens møde den 29. januar 2014: 
Kommunalbestyrelsen vedtog at sende forslaget til bevillingskriterier vedr. støtte til individuel befordring til 
høring i Handicaprådet og Ældrerådet. 
  
